钦定古今图书集成/明伦汇编/氏族典/第293卷 > 《廖用贤尚友录》 > 方公权
## 钦定古今图书集成/明伦汇编/氏族典/第293卷 > 《廖用贤尚友录》 > 方公权

按《万姓统谱》：公权字道立，以遗泽补将仕郎，擢咸淳
初第。先是，蒙仲临终，以世业勉公权，果以词赋魁福
建漕试，自题一联曰：“一身担得乌山起，双手拿将龙
榜归。”乌山，蒙仲号也。公权历广州教授，太常寺主簿，
告归。景炎间，兴化被兵，衣冠皆求见元帅唆都，公权
独以大义责之，唆都反降势礼遇，然公权竟不仕，卒平生著述甚富，时称“石岩先生。”